Datasets:

jed351

/

cantonese-wikipedia

like 2

資訊理論（；）係一個研究資訊要點量化、儲起同傳達嘅數學理論。呢套理論嘅核心概念係所謂嘅熵－資訊熵係一個指標，用嚟量度一個有隨機性喺入面嘅變數或者過程當中帶有幾多不確定性喺入面。舉個簡化嘅例子，想像家吓掟一個銀仔同擲一粒六面嘅骰仔，假設個銀仔同粒骰仔都係冇出千嘅掟一個銀仔有 2 個可能結果，而擲一粒六面骰有 6 個可能結果。擲骰仔當中有更多可能性喺度，所以不確定性亦都更加大－有更多嘅資訊熵；當一個人知道咗一次掟銀仔或者擲骰仔嘅結果嗰陣，佢會清楚知道結果－資訊熵變成 0。對比兩個情況，「話俾人知掟銀仔嘅結果」俾到嘅資訊（消除嘅資訊熵）少過「話俾人知擲骰仔嘅結果」所俾嘅。由呢個例子可見，資訊理論做到將「資訊」呢一個概念量化，令到資訊成為一個喺科學上可以攞嚟研究嘅對象資訊理論自從廿世紀中以嚟就一路都有影響力：資訊理論係由美國電機工程師克勞迪山農（Claude E. Shannon）喺 1948 年諗出嚟，嗰陣時山農喺度研究訊號處理，跟手出咗佢篇著名論文《》，喺篇文當中提出咗呢個理論；自從嗰時開始，資訊理論就有俾人廣泛噉用落去好多領域嗰度，好似係「啲數據要點壓縮」同頻道容量等嘅研究課題都會用到資訊理論，包括 CD、手機、互聯網、語言研究同埋對黑洞嘅理解等嘅多種技術同理論都係有資訊理論先至搞得成嘅。到咗廿一世紀初，資訊理論經已有龐大嘅概念體系，企正咗喺數學、統計學、電腦科學、物理學、電子工程、神經科學同人工智能等領域嘅交界，亦都有俾人應用落去做推論統計、自然語言處理同密碼學等嘅工作定位資訊理論研究嘅係資訊（information）嘅傳遞、處理、提取同運用。抽象啲噉講，資訊可以定義做不確定性嘅減少（reduction of uncertainty）：資訊理論創始人克勞迪山農係噉樣諗嘅：佢提議將資訊諗做一個包含咗多種可能性嘅集，管道嘅雜音表示，收訊人唔能夠肯定佢收到嘅訊號真係完美噉反映緊傳訊人想表達嘅內容，頂嗮櫳都只係做到盡力令出錯嘅機率有咁低得咁低。將以上嘅過程畫做抽象圖解嘅話會好似下圖噉舉個例說明，想像家陣有個黑盒，個盒裝住啲嘢，A 君唔知個盒裝咗乜（有不確定性），但佢識 B 君，而 B 君睇過個盒嘅內容；而又想像家陣 B 君用把口講俾 A 君聽個盒裝咗啲乜，喺呢個過程當中，B 君要將自己嘅所思所想轉化講嘢嘅聲（訊號），而啲聲會由佢把口傳過去 A 君對耳仔嗰度，A 君個腦就會由聽到嘅聲嗰度解讀返 B 君想表達嘅內容出嚟（重新建構）；假設 B 君係靠得住嘅，A 君就可以透過收佢嘅訊號嚟到判斷嗰個盒嘅內容係乜（不確定性減少）－B 君講嘢向 A 君傳遞咗資訊；喺現實，呢種做法好多時都係唔完全靠得住嘅（有雜音），例如可能佢哋兩個周圍嘅環境好嘈，搞到 A 君聽錯同樣嘅概念可以用嚟理解好多領域嘅研究資訊量資訊理論建基於概率論同統計學。作為一個科學理論，資訊理論首要做嘅嘢係將「資訊」呢個核心概念量化。可以用以下嘅思路嚟諗呢啲量度資訊嘅指標令到資訊理論成為一個嚴謹嘅科學理論資訊熵資訊熵（information entropy；數學符號係「formula_12」）係資訊理論嘅根基之一。俾是但一個變數，個變數都會有若干個可能數值，例如「某年某月某日某刻掟某一個銀仔」呢個變數嘅可能數值大致上有兩個－公同字。每個數值都會有一定嘅機會率出現，而描述每個可能數值出現嘅機會率嘅就係所謂嘅概率質量函數。知道咗某一件事件嘅概率質量函數之後，件事件所帶有嘅資訊熵可以用以下呢條式計喺呢條式當中，formula_15 係指第 formula_1 個可能性發生嘅概率，而 formula_17 係 formula_15 以 2 做基數嘅對數。成條式用文字解釋就係：考慮一件事件嘅所有可能性，將每一個可能性嘅概率乘嗰個可能性嘅概率以 2 做基數嘅對數，再將呢啲得出嘅數加埋嗮一齊，再將個答案乘 -1 變成正數，就會得出件事件所包含嘅資訊熵。用呢條式計嘅話，「掟一粒冇出千嘅銀仔」－即係話公同字出嘅概率都係 50%－呢件事件帶嘅資訊熵（formula_19）係喺直覺上，呢條式係喺度量度緊件事件含有嘅不確定性。資訊理論家之所以會揀用呢條式嚟計資訊熵，係因為喺可能嘅算式當中，得呢條符合佢哋心目中「一條計不確定性嘅算式」應有嘅特性formula_12 有以下呢啲重要嘅特性聯合熵聯合熵（joint entropy；formula_42）係指兩個隨機變數 formula_43 同 formula_44 嘅共同資訊熵。條式係噉嘅當中 formula_47 係指「formula_48 同時 formula_49 嘅概率」，而成條式道理同基本嗰條資訊熵式道理一樣，都係諗嗮所有可能性，將每個可能性嘅概率乘以個概率嘅對數，跟手再將所有可能性嘅呢個數加埋一齊。假如 X 同 Y 係獨立（independent；其中一個數值係乜唔會影響另一個數值係乜）嘅，佢哋嘅聯合熵會等同佢哋各自嘅資訊熵相加，噉係因為當兩件事件係獨立嗰陣，以下呢條式會成立條件熵假如家吓有兩個隨機變數 formula_43 同 formula_44，收資訊嗰個人知道 formula_43 同 formula_44 唔係獨立，而係有統計相關嘅－即係 formula_44 嘅數值係乜能夠一定程度上預測 formula_43 嘅數值係乜。喺呢種情況下，假設而家嗰個人經已知道咗 formula_44 嘅數值，但要預測 formula_43 嘅未知數值（predicting X given the value of Y），呢種情況下嘅熵就係所謂嘅條件熵（conditional entropy），而「喺知道 formula_44 嘅數值之下預測 formula_43」嘅資訊熵就係「formula_43 喺 formula_44 上嘅條件熵」舉個例子說明，家吓個人面前有隻狼，佢想預測隻狼有冇食佢落肚嘅意慾：根據佢對狼嘅認識，佢知道如果隻狼個樣係「慢慢噉行緊埋嚟，而且開始流口水」嘅話，「隻狼想食我落肚」嘅概率會比較大；而如果隻狼個樣係「打緊喊露，眼尾睄咗我一吓就冇再望」，噉「隻狼想食我落肚」嘅概率會比較細，所以「隻狼個樣」能夠預測「隻狼想食我嘅意慾」。喺呢個情況下，「基於隻狼個樣嚟預測『隻狼想食我嘅意慾』」嘅資訊熵就係所謂嘅條件熵要計條件熵，就會用到條件概率（conditional probability）嘅概念，例如「已知 formula_49，formula_48 嘅條件概率」（formula_67）係指當 formula_49，formula_48 嘅概率。呢個條件熵嘅計法如下當中 formula_74 係指「當 formula_49 嗰陣，formula_48 嘅機會率」。呢條式嘅第二行係指「考慮 formula_44 嘅每個可能數值，再考慮喺每個 formula_44 可能數值下嘅 formula_43 嘅可能數值，加埋嗮喺嗰個 formula_44 數值之下每個 formula_43 嘅可能性嘅條件概率乘條件概率對數，跟手再加埋嗮喺 formula_44 唔同可能數值當中得到嘅呢個值」，而第二行嗰條式之所以可以變做第三行嗰條，係因為條件概率條式同時相互資訊喺考慮兩個隨機變數嗰陣時，相互資訊（mutual information）指嘅係透過觀察第一個變數能夠得知嘅有關第二個變數嘅資訊。呢個數字可以幫手計點將傳訊號同收訊號嗰時傳到嘅資訊量最大化。假想家吓有兩個隨機變數 formula_43 同 formula_44，formula_43 相對於 formula_44 嘅相互資訊係噉計嘅呢條式有以下呢啲特性相對熵相對熵（relative entropy / Kullback–Leibler divergence）係一種用嚟比較兩個分佈嘅方法：想像家吓有個生物學家想研究狼嘅重量，隻隻狼嘅重量都唔同，所以「狼」呢個總體當中喺「重量」上有個概率分佈－假如有（例如）30% 嘅狼重量介乎喺 80 至 85 公斤之間，有 20% 嘅狼重量介乎於 85 至 90 公斤之間... 呀噉，噉是但隨機抽一隻狼嚟睇，佢會有 30% 概率係重量處於 80 至 85 公斤之間嘅。個生物學家手上嘅數據會顯示出一個概率分佈（formula_101），但呢個分佈未必會等同真實嗰個分佈（formula_102）想像而家個生物學上想將佢手上啲數據壓縮（等柞數據易儲啲），個相對熵（formula_103）量度緊嗰兩個分佈之間有幾大差異，條式係噉嘅當中 formula_106 係指「根據 formula_101，formula_48 嘅機率」。相對熵可以按照「平均嚟講知道個真相會做成幾大嘅驚訝」嚟理解：想像有一個帶有隨機性嘅變數 formula_43，佢真實嘅概率分佈係 formula_102，而家係噉抽 formula_43 嘅數值，如果 A 君知 formula_102 嘅樣，而 B 君心目中嘅分佈係 formula_101，噉平均嚟講 B 君會有更多嘅驚訝（更加常會估錯 formula_43 嘅數值）。所以相對熵條式可以話係反映咗「B 君嘅驚訝減 A 君嘅驚訝」傳資訊資訊源資訊源（information source）係指一個曉係噉傳送訊號嘅過程，大致上可以分做無記憶同有記憶兩種：無記憶嘅資訊源唔曉用任何方式記住佢自己過去傳過嘅資訊，所以佢喺是但一個時間點，傳嘅訊號都唔會受過去傳過嘅訊號影響，佢射嘅訊號冚唪唥都係獨立同埋符合某個分佈嘅；相對嚟講，有記憶嘅資訊源能夠用某啲方式記住佢過去傳過嘅資訊，令到過去嘅資訊能夠影響未來嘅資訊熵率熵率（entropy rate；formula_115）係指個資訊源傳送嗰啲符號嘅平均熵。喺無記憶嘅資訊源當中，呢個數只係每個符號各自嘅資訊熵（每個符號都有啲可能數值，而每個數值都有一定機率出現，可以用返 formula_14 嚟計）；而當個資訊源係有記憶嗰陣（假設佢嘅概率分佈唔會隨時間改變），就要用以下呢條式計即係知道咗個資訊源之前傳過乜嘢訊號之後，嚟緊個訊號係乜乜嘅條件概率。呢條式廣義化（generalize）啲嘅話可以變做編碼理論編碼理論（coding theory）係資訊理論嘅一個子領域，專門研究點樣喺將資訊編碼做訊號嗰陣令效率有咁大得咁大，又同時令誤差有咁細得咁細。舉個例說明都係表達緊同一句廣東話句子，不過用咗唔同方法將句嘢寫低，而呢啲唔同方法喺唔同時地可能效率會唔同，例如如果傳訊嗰個人唔熟漢字輸入法、打起字上嚟冇咁快手嘅話，要佢用漢字表達嗰句嘢效率就可能會低啲。除咗噉，數據壓縮同錯誤檢測等都係編碼理論上重要嘅課題壓縮數據壓縮（data compression）涉及傳資訊嘅人嘗試將佢份資訊用少啲位元嚟表達。舉個例說明，家陣 A 君想遠距離向 B 君傳送 wikipedia 呢隻英文字，佢部電腦嘅做法可以－用唔同嘅方法入碼能夠幫到手喺傳送訊號嗰陣用少啲位元，喺傳一個單字嗰陣會慳幾個位元，傳幾千幾萬字長嘅文章嗰陣就會慳數以萬計嘅位元，而事實係，現代嘅家用電腦入面閒閒地有幾百幾千個呢啲噉嘅檔案，所以數據壓縮法幫手慳咗好多位元頻道模型通訊頻道可以按照結構分做好多唔同種，例如係... 呀噉頻道容量喺通訊上，傳遞訊號實會用到某啲頻道，例如係將電腦連上互聯網嘅電線又或者係 Wi-Fi 呀噉，但係由現實生活觀察都知，呢啲頻道好多時都唔係完全靠得住嘅，會有雜音干擾到佢哋所傳嘅訊號，令到傳訊變得唔準。所以資訊頻道嘅運作係資訊理論實用研究上嘅一環家吓想像有人用一條離散嘅頻道做緊通訊。成個過程可以想像為以下呢個模型喺呢個模型入面，formula_43 代表所傳嘅資訊嘅空間，而 formula_44 代表喺一個單位時間之內透過條頻道所收到嘅資訊嘅空間。而家將 formula_124 設為「如果 formula_48 嘅話，formula_49 嘅概率」，formula_124 可以想像做條頻道嘅一個固定特徵，代表咗條頻道有幾多雜音干擾：一條頻道雜音愈少，收資訊嘅人理應更加肯定佢收到嘅資訊真係表達緊傳訊人想表達嘅內容。喺呢個情況下，研究者想要令到資訊（或者訊號）嘅傳送率最大化，會用 formula_43 同 formula_44 嘅相互資訊嚟量度資訊傳送率。如果 formula_43 同 formula_44 係獨立嘅，噉相互資訊會係 0，亦即係話收件人完全估唔到傳訊人講咗啲乜，而相反，如果 formula_43 同 formula_44 嘅相互資訊數值高，就表示 formula_44 能夠準確噉話到俾人聽 formula_43 係乜。一個頻道嘅最大傳送率叫做頻道容量（channel capacity），可以用以下呢條式表達頻道容量有以下嘅一個特性：假定一個細過 formula_137 嘅資訊率 formula_138 而編碼誤差有 formula_139 咁多（formula_140）；只要 formula_141 夠大，噉就實會有一段 formula_141 咁多位元長嘅碼、大過 formula_138 嘅資訊率、同埋解碼演算法能夠將出錯嘅機會率減到 formula_139 以下。簡單啲講就係，只要傳緊嘅資訊率細過 formula_137 就實有方法可以將出錯率變到有咁細得咁細應用擬亂數擬亂數產生（pseudorandom number generation）喺密碼學上係一個重要課題，指啲人嘗試用電腦產生一啲類似隨機嘅數。呢一個課題喺密文碼嘅設計上好緊要，因為完全隨機嘅數字串係最難預測嘅（資訊熵最大），能夠產生近乎隨機嘅密文嘅密文碼就最安全。不過喺現實，電腦產生嘅嗰啲所謂隨機數字唔係真係隨機嘅，例如有好多電腦程式會噉樣做如果條方程式夠複雜，上述嘅程式所產生嘅數列望落會好似隨機嘅噉，但實際上呢串數字依然係跟住一啲決定性嘅法則嚟運行嘅，做唔到真正嘅隨機。因為噉，密碼學方面嘅專家有好多都致力研究「要點樣先至可以令產生擬亂數嗰時盡可能隨機」。佢哋喺做呢啲研究嗰陣，會以「令資訊熵最大化」做目標－資訊熵值高表示產生出嚟嘅數列帶有最多嘅不確定性。噉即係話，資訊熵呢個資訊理論概念成為咗一種有用嘅指標，等研究者可以量度產生擬亂數嘅演算法嘅表現語言學語言係人類用嚟互相溝通（互相傳達資訊）嘅一種重要工具，所以有唔少語言學家都著力思考點樣運用資訊理論上嘅概念了解語言學上嘅一啲現象。例如呢個世界上有好多語言喺組句子嗰陣都係跟主語行先、再有動詞、最後係賓語（subject-verb-object）噉嘅，例如係廣東話同英文都跟呢個做法而唔係好似（例如）日文噉用「主語－賓語－動詞」（subject-object-verb）分析呢條問題嘅語言學家指出，資訊理論可以解釋到點解日文嘅主語同賓語後面要駁唔同嘅介詞（は、を），但廣東話同埋英文唔使。想像家吓有兩個人喺一個好嘈嘅環境下向對方講嘢，講嘅嘢受到雜音干擾，搞到聽嗰個人聽唔清楚句句子嘅主語同賓語其中一個，如果佢哋用嘅語言係「主語－動詞－賓語」嘅話，聽嗰個人會聽到「阿明郁腳踢」或者「郁腳踢阿松」。如果佢哋用嘅語言係「主語－賓語－動詞」嘅話，聽嗰個人會聽到「阿明郁腳踢」或者「阿松郁腳踢」。喺前者嘅情況之下，聽嗰個人淨係靠語序就判斷到郁腳嘅係邊個人，更加能夠準確噉得到資訊。另一方面，用「主語－賓語－動詞」嘅語言就要用介詞嚟標記主語同賓語嘅分別，同時又另外搵啲方法提升自己嘅效率，等用佢哋嘅人有得準確噉傳達資訊，例如日文就有強烈嘅語境（context；打前或者打後嗰句會影響一句句子嘅意思）使用。以上嘅例子顯示咗，資訊理論嘅概念幫到語言學嘅手神經科學神經科學呢個領域專門研究神經系統，其中一個重要嘅課題係有關個腦點樣處理資訊，令到有腦嘅動物（好似係人類）曉判斷身邊有啲乜廿一世紀初有神經科學家做咗句假說，運用進階資訊理論當中嘅資訊最大化原則（infomax principle）提倡話：個腦查實識得按照收到嘅輸入嚟自我調節，嘗試令到唔同感官（眼耳口鼻等）所俾嘅資訊最大化：喺神經科學當中，用單純嘅統計相關好多時都冇法子準確噉描述神經細胞嘅活動，因為一粒神經細胞嘅反應會同個外界刺激嘅某個特性之間有住直接嘅相關，又會同嗰個外界刺激嘅第啲特性有局部相關，關係好少可會係簡單嘅線性（linear；指簡單嘅正反比），所以淨係探測得到線性關係嘅統計相關冇乜用於是有神經科學家就改用資訊理論當嘅相互資訊嚟做量度指標－「邊個邊個外界刺激有幾預測得到邊粒邊粒神經細胞嘅活動」：相互資訊能夠探測到非線性嘅關係，幫到手研究一粒神經細胞嘅活動同個外界刺激嘅各種特性之間嘅關係；有研究者用相互資訊做指標發現，神經細胞所射嘅動作電位（簡單講就係電訊號）會按照感官所探測到嘅外界刺激有所改變，而且改變嘅方法係傾向令到傳達嘅資訊量最大化。由呢個例子睇到，資訊理論當中嗰啲量度資訊量嘅概念幫咗手將神經科學研究嘅對象量化，令到神經科學研究變得更精確嚴謹。

颱風布拉萬係太平洋颱風季嘅熱帶氣旋名。「布拉萬」呢個名由老撾提供，指布拉萬高原颱風布拉萬可以係：

開興係大金皇帝完顏守緒嘅第二個年號，相當於公元1232年，前後總共1年。

《名媛望族》係無綫電視民初電視劇，由劉松仁、楊怡、陳玉蓮、馬國明、吳卓羲、江美儀、王浩信、韓馬利及朱晨麗主演，全劇40集，監製係莊偉建。本劇係無綫電視45周年台慶劇，2012年10月22號至12月14號喺翡翠台首播劇情以1920年代華洋匯聚嘅香港為背景，講個大律師有幾個老婆，幾個仔女，幾房人，家變式大家庭鬥餐死故仔。齣劇更加令女主角楊怡以「康子君／賽鳳凰」一角攞到2012年萬千星輝頒獎典禮最佳女主角。

走私係一種非法行為，指進口或出口無經過落地海關檢查同報稅嘅財物。原因一般係逃避關稅，或者係進出口違禁產品。

杉本哲太，係日本嘅一個男藝人同埋演員。

7-Zip係一隻處理壓縮檔嘅自由軟件，主打格式係7z，1999年推出。

安養（on1 joeng5）係韓國京畿道嘅特定市，位置喺首爾同埋水原之間。安養市依家嘅市長係崔大鎬。

阿克斯橋站（英文：Uxbridge tube station）係英國倫敦地下鐵大都會綫同皮卡迪利綫嘅車站，屬第6收費區，喺大倫敦希靈登區。

李方冲，香港親中派政治人物兼勞工界人士選舉經歷喺2021年9月，佢成為香港特别行政區選舉委員會勞工界委員。之後佢喺李家超無提政綱嘅情況下，有份提名李家超參與2022年香港行政長官選舉。

浮羅交怡，又叫蘭卡威，係馬來西亞西北面嘅一個島，幾近泰國，係一個出名嘅旅遊點人口浮羅交怡縣2010年總係94,777人，佔咗吉打州總人口（1,947,651）大約4.87%氣候浮羅交怡氣候炎熱、潮濕、多雨，每年總兩量多過2,400mm，屬熱帶季風氣候交通空路浮羅交怡國際機場有定期航班往返吉隆坡、檳城、新加坡同部分亞洲城市。

F-15E係款為美國空軍研製嘅戰機，由麥道同波音共同研製，屬F-15嘅衍生機種，加強咗空對地嘅攻擊能力，1988年開始服役。

Bellegarde, Gard係法國嘅一個市鎮，位置喺奧斯坦尼大區嘅加爾。

耀州區係中國陝西銅川一個市轄區，總面積1617平方公里，人口30萬。

（馬拉地文：प्रतिभा पाटिल，印地文：प्रतिभा पाटील，）係個印度律師、政治家，印度國大黨成員，舊時係拉賈斯坦邦邦長，前任印度總統。

係日本足球員，司職中場，效力過清水心跳，甲府風林，柏太陽神，千葉JEF聯，德島漩渦，及FC岐阜。

Pontécoulant係法國嘅一個市鎮，位置喺卡爾華多斯。

落合弘治 ，係日本嘅一個男配音員。

聖尤金馬善樂（法文：Eugène de Mazenod，）係一位法國天主教神父，1975年10月19號俾保祿六世冊封做真福（Blessed），1995年12月3號俾若望保祿二世冊封做聖人。

武漢化學工業區係中國湖北武漢一個經濟開發區，總面積72平方公里。

電子零件係由電子元件組成。電子零件例子包括：放大器、無線電接收機、振盪器咁。而電子元件就係簡單啲嘅封裝，好似電阻器、電容器、電晶體、二極管咁，複雜啲嘅封裝，好似：集成電路（運算放大器、排阻、邏輯門咁。

Saint-Paul-la-Coste係法國嘅一個市鎮，位置喺奧斯坦尼大區嘅加爾。

陸鼎堂（Sir David Luddington，）係香港廉政公署第二任廉政專員（1978年-1980年）。嗰時啱啱港府頒特赦令畀貪污嘅差佬，廉署嘅人冇晒士氣，陸鼎堂就喺呢個時候接手廉署。

鼓山區係台灣高雄市嘅一個市轄區。

mun4係拉丁字母同阿剌伯數字串字，指廣東話拼音廣東話拼音，數字代表聲調。

特維爾，舊名加里寧，係俄羅斯特維爾州首府，人口40萬。

Les Ressuintes係法國嘅一個市鎮，位置喺中央-盧華爾山谷嘅厄爾-盧華。

Chaudon-Norante係法國嘅一個市鎮，位置喺上普羅旺斯阿爾卑斯。

土衞三十二（Methone）係土星嘅其中一粒衞星，平均直徑約莫3.2公里，響2004年發現。

核戰略（nuclear strategy）係指一個國家應對核武嘅策略，同埋生產、使用核武嘅準則同策略。

洛希亞堡－洛康頓郡（、）係愛爾蘭共和國嘅一個行政郡，位於愛爾蘭島東海岸，歷史上屬於都柏林郡。

Montaulieu係法國嘅一個市鎮，位置喺德龍。

阿朱那（，），係古印度史詩摩訶婆羅多入面嘅核心人物之一，亦喺薄伽梵譚度出場過。佢亞爸亞媽分別係眾神之主因陀羅同貢蒂。

丹拿安杜遼（，）係美國一個男電影、電視演員，1940年出道。

射綫係光學上嘅一種概念化方法，將光想像成喺空間入面行進嘅一條條線。

舊山頂餐廳係香港一座餐廳建築，1901年開始用，嗰時係轎伕休息室，1947年開始改做餐廳。間屋喺香港島太平山爐峯峽山頂道121號，係香港二級歷史建築。

亞科麥當勞（，Arthur Bruce McDonald，）係個加拿大物理學家，攞過諾貝爾物理學獎。

針灸（，英文：Acupuncture），係指用針拮或者用火灸人嘅某啲穴位嚟醫病嘅方法。

《律政新人王II》（Survivor's Law II）係香港電視廣播有限公司時裝劇集，係《律政新人王》續集，由陳鍵鋒、馬國明、官恩娜、李詩韻、陳國邦、李子雄、陳秀珠、朱慧敏主演，監製關永忠。呢套劇喺2007年12月24號首播，一共20集。

行書係種唐字字體風格、東漢時期出現、比楷書潦草、又唔及得草書、係介乎楷書同草書之間。行書比工整嘅楷書自由，但比率性嘅草書易認，所以都好流行。但就唔係容易寫得好、先要練好楷書嘅基本功、先可以轉寫行書著名嘅行書書法家有王羲之、佢嘅蘭亭序被認為天下第一行書。其他著名行書書法家有宋朝四大名家蘇軾、黃庭堅、米芾同蔡襄。

《51號星球》（，英文：Planet 51）係套2009年美國電腦動畫片，Jorge Blanco執導。

Leuhan係法國嘅一個市鎮，位置喺布禮斯大區嘅菲尼斯泰爾。

Ville-sur-Arce係法國嘅一個市鎮，位置喺奧布。

珠江路係中國廣東廣州嘅兩條南北走向主幹道，喺天河區入面。南邊從臨江大道開始，一直向北去到黃埔大道西嗰頭概要兩條全長1.8公里，闊36米，雙向6車道。分開咗東、西兩條珠江路嘅兩條道路，起點到終點。珠江西路同珠江東路嘅起點同終點都一樣，從臨江大道去到黃埔大道西史2004年，珠江路隨住珠江新城地皮開發而喐手起，2008年完工兼通車經過嘅道路珠江西路路嘅順序從南到北排，加粗咗嘅字係主幹道珠江東路路嘅順序從南到北排，加粗咗嘅字係主幹道：

Biert係法國嘅一個市鎮，位置喺阿列日。

Saint-Martin-de-Blagny係法國嘅一個市鎮，位置喺卡爾華多斯。

芋蝦係廣東傳統過年嘢食，材料主要係芋頭絲溝糯米粉炸埋一堆，睇落幾分似蝦，但實際上入面無蝦嘅成份。

新娘潭（英文Bride's Pool），香港一地，亦係一潭，喺新界大陸東北，八仙嶺東面，烏蛟騰西面，船灣郊野公園內。名勝有括新娘潭瀑布同新娘潭。瀑布高度十五米，水潭廣而深，夏日遊人在此游水。水源無污染，水清見底，清涼消暑。有自然教育徑、燒烤場幾處、設有野餐檯同盥洗室地歸大埔區，亦有部份喺北區名傳說，古時某日，轎夫四人抬花轎，載新娘。新娘由烏蛟騰嫁到鹿頸，中途路過此處。瀑布周圍巖石濕滑，有位轎夫跣腳，花轎帶新娘一齊掉落水潭，新娘浸死。自始，水潭得名新娘潭，亦傳聞周不時鬧鬼，話水中見到新娘腳，新娘潭旁有照鏡潭，傳說新娘借潭照鏡。

電髮係將頭髮由直整到攣嘅過程，舊時真係要用到電去整，而家用藥水都就到一樣嘅效果。

雅典（，）係希臘首都，亦係希臘最大嘅城市。

Van仔可以解：

康元餅乾廠（新加坡）私人有限公司係一間專生產餅乾嘅星加坡食品公司。1946年，由周子敬兄弟喺星加坡創立而今唯一主要業務係生產各類餅乾食品，譬如梳打餅、威化餅、提子餅等。公司總部喺文禮路（Jalan Boon Lay）338號（Singapore 619526）。現任董事長係周樹堅。

奧體中心係「奧林匹克體育中心」嘅簡稱，可以係：

剃鬚膏係用剃鬚刀時剃鬚用嘅膏，剃鬚前搽落鬚度等佢起泡，再用剃鬚刀剃。

fai1係拉丁字母同阿剌伯數字串字，指廣東話拼音廣東話拼音，數字代表聲調。

張國榮（， ; ），原名張發宗，係香港男歌手、演員同埋詞曲創作者，另外都曾做過電影配樂、排舞、音樂錄像導演同埋藝術總監，係香港樂壇嘅天皇級代表性人物，響中國以至亞洲亦都有住巨大嘅影響力九龍出世，曾經到英國留學，1976年獲得《亞洲歌唱大賽》亞軍之後加入麗的電視正式出道。1983年憑住《風繼續吹》同《Monica》打響名堂，喺1984至1989年間推出《有誰共鳴》、《無心睡眠》、《沉默是金》等作品，成為香港樂壇巨星；亦因此獲獎無數，曾經響《十大勁歌金曲頒獎典禮》連續兩屆攞「最受歡迎男歌星」同埋叱咤樂壇流行榜男歌手金獎。除咗歌唱，佢響1986年拍嘅電影《英雄本色》而令佢響影壇打開知名度。1990年進軍影壇，籍住《阿飛正傳》攞到第十屆香港電影金像獎影帝。1993年嘅《霸王別姬》更係令佢響國際打出知名度，攞到第4屆日本電影影評人大獎嘅最佳外語片男主角、第8屆東京影展電影評論家大獎最佳男主角。1997年主演嘅《春光乍洩》令佢成為LGBT文化嘅代表人物。2003年因抑鬱症墮樓身亡，終年46歲早年張國榮係客家人，祖籍廣東，1956年9月12號響香港九龍出世，喺屋企十個細路之中排最細，所以有「十仔」呢個乳名。佢老豆係出名裁縫張活海，為荷里活明星縫製洋衫，影星馬龍·白蘭度、加利·格蘭、導演亞弗列·希治閣都係張活海嘅客人之一；而大家姐係婦女界活躍分子張綠萍。張國榮成日話自己有個不幸嘅童年，老豆同阿媽關係一直唔好，自細已經同父母分開住，淨係得工人六姐關心佢。由於自細缺乏關愛，令到佢心理留咗一條疤。佢曾經咁樣講：「可以話同老豆住埋一齊得五日，而同阿媽就係半年。佢小學時期入讀聖璐琦書院（小學部），期間表現出好高嘅音樂才華：成日參加校內音樂節、朗誦同埋綜藝表演，仲曾經兩次得到英詩朗誦冠軍。後嚟升讀銅鑼灣佛教黃鳳翎中學，之後1969年轉校到玫瑰崗學校，期間成績麻麻地，但英文幾好，對西方電影有好大興趣，成日研究《殉情記》嘅原聲帶。因為成績一直未如理想，所以響1972年佢畀老豆送去英國留學，入讀，響禮拜六日兼職做調酒師，有時又響修安嘅一間由親戚開嘅餐廳做業餘駐唱。後嚟響英國高級程度會考嘅英文科攞到A級成績，成功升讀英國列斯大學（Leeds University）紡織系，成績幾好，仲攞埋獎學金。一年後，老豆中風，由於老豆希望仔女可以留響自己身邊，張國榮被迫退學返香港，有一段時間響Levi's做sales，又響律師行打過工。之後插班入讀威靈頓英文中學（高街分校）中五，主修中文。畢業後，張國榮有段時間住響長洲，後嚟為咗生活而到市區搵工作歌唱事業成為歌手張國榮響讀緊威靈頓英文中學（高街分校）嗰陣就曾經同人夾band「ONYS」，佢自己做主唱；響英國留學期間亦曾經響餐廳做駐唱。1976年參加麗的電視（亞洲電視前身）舉辦嘅亞洲音樂歌唱大賽，張國榮嘅父母一直非常反對，試音個陣評選之一莫何敏儀認為張國榮又靚仔又後生，所以畀佢高分數，令佢成功入圍。張國榮揀咗以美國歌手當·麥連嘅《American Pie》參賽，當時嘅評選之一黎小田認為《American Pie》太長，要求張國榮縮短，張國榮唔肯，話「It doesn't make sense」（咁唔合理），評判覺得張國榮太串，所以張國榮開口唱咗得幾句就畀人叮走。後嚟張國榮要求畀佢清唱，最終過關，獲得香港區亞軍，成功進入亞洲音樂歌唱大賽總決賽，但響亞洲區四甲不入。張國榮響成為亞軍後畀寶麗金列為旗下基本歌手，響試音後就簽約出道初期佢第一張唱片《DAYDREAMIN’》係英文歌，1978年推出，流住當時最興嘅椰殼頭，睇得出佢嗰陣嘅風格已經好前衛；1979年又推出咗粵語唱片《情人箭》，但呢個唱片畀人批評把聲「好似隻雞」。張國榮後嚟亦坦言呢兩套唱片係「完全嘅失敗」。佢亦曾經為亞視電視劇《老夫子水虎傳》唱主題曲。佢嗰陣時並唔係好紅，尤其係佢嘅形象帶有占士甸（James Byron Dean）嗰種反叛同埋浪漫，但係當年大眾唔太接受。喺一次響沙田嘅戶外表演中佢向現場觀眾掟帽，但帽就被人掟返轉頭，現場觀眾重柴佢臺由於頭兩張唱片成績並唔理想，張國榮曾經好迷茫，黎小田鼓勵佢繼續唱歌，又建議佢先專心響音樂事業，出返三幾張唱片先，因此黎小田響1982年帶住張國榮轉投華星唱片。因為當時唱片公司覺得張國榮潛力唔大，於是畀佢離開。嗰年佢最出名嘅歌，係兒童節目《宇宙大帝》同名主題曲。佢亦曾經響節目《430穿梭機》同鄭伊健合唱《活力活力》黎小田非常欣賞張國榮嘅風格，認為張嘅音域夠廣但聲線太尖，要求張國榮個key降低音啲，要有返男人嘅磁性，亦要改善吞音嘅問題；而張國榮響聽取黎小田嘅建議後，聲線的確Sexy咗好多，之後亦冇人再批評過佢把聲。黎小田當時幫份製作張國榮嘅專輯，認為當下翻唱日文歌係大勢所趨，就揀咗唔少日文歌畀佢唱。1983年，佢推出個人第三張唱片風繼續吹裏面同唱片同名嘅廣東話主打歌（翻唱自山口百惠嘅さよならの向こう側），為張國榮打響頭炮。唱片公司見張國榮唱片賺到錢，於是開始為佢嘅唱片發行錄音帶版本。1984年，佢憑《Monica》（翻唱自吉川晃司同名歌曲）一曲首奪十大中文金曲同埋TVB十大勁歌金曲嘅金曲獎，而唱片《Leslie》仲打破咗當時香港一直以抒情做主調嘅路線，用充滿青春嘅風格探入民心，開啟香港樂壇快歌勁舞時代，瞬間就變成天王級歌手巔峰時代1985年，張國榮分別有兩隻歌打入十大中文金曲，分別係：不羈的風、為你鍾情，開始響派台方面嶄露頭角1986年，喺十大勁歌金曲一人獨佔七隻歌，係眾歌手之最；有5首歌曲入選香港電台龍虎榜冠軍歌曲，成為入選歌曲數量最多嘅香港歌手。之後更憑一曲《有誰共鳴》奪得十大勁歌金曲頒獎禮的壓軸大獎金曲金獎。同年更擔任《香港小姐競選》嘅司儀。同年佢響主演嘅電影《英雄本色》入面唱主題曲《當年情》，成為十大中文金曲。年尾張國榮同華星唱片合約快要到期，經紀人陳淑芬揀咗離開、自立門戶恆星娛樂，所以張國榮跟住陳淑芬離開華星，加入當時新成立嘅新藝寶，表示係睇中新公司嘅自由度。新藝寶老細陳少寶形容張國榮嘅轉投係「香港音樂史最轟動嘅跳槽」陳少寶亦想張國榮翻唱日文歌，但唔似黎小田咁搵到好歌就畀張唱，而係確定要乜再去搵合適嘅歌。為咗打開日本市場，佢安排張國榮出席東京音樂節。1987年，張國榮憑住《有誰共鳴》壓倒譚詠麟，第一次奪得無綫十大勁歌金曲金獎（1986年度），同年大碟《Summer of Romance 87》銷量超過六白金，成為當年 IFPI 香港唱片銷量冠軍。碟裏面嘅《無心睡眠》更加係香港樂壇經典快歌之一1988年，佢推出第一本寫真集《Stark Impressions》，係香港第一位男歌星出寫真集，開創先河。同年，佢推出《側面》、《Salute》、《Final Encounter》三張大碟，其中《側面》銷量超過6白金。《Salute》畀樂評人評價為「翻唱專輯中嘅一座高峰」，仲攞到叱咤樂壇流行榜頒獎典禮「叱咤樂壇大碟IFPI大獎」。喺1988至1989年度《十大勁歌金曲頒獎典禮》，張國榮連續兩屆奪得「最受歡迎男歌星」獎；又攞埋叱咤樂壇男歌手金獎；同年重代表香港出席亞洲流行音樂節譚張爭霸1985年，張國榮分別有兩隻歌打入十大中文金曲。當時香港樂壇原本係由譚詠麟玩曬，但係張國榮走紅，開始挑戰到譚詠麟嘅地位，被稱為「譚張爭霸」；而由佢親自作曲嘅《沉默是金》重成為經典歌。喺紅極一時嗰陣，張國榮一直畀譚詠麟歌迷視為敵人，兩位歌手嘅歌迷成日有磨擦，曾經喺某個頒獎禮後台發生衝突，好幾個人受傷。譚詠麟因此公開話，唔會再攞任何樂壇獎項海外音樂市場張國榮響1986年推出國語唱片《英雄本色當年情》，目標係進軍台灣市場，但反應唔大。張國榮並冇因此而放棄台灣市場，1987年又發行國語唱片《愛慕》，希望成功打入台灣，點知意外地響韓國空前大賣20萬張，創造華語唱片響韓國嘅銷量紀錄，成功打開韓國市場，成為第一位打入韓國市場嘅香港歌手。1988年，張國榮推出第三張國語唱片《拒絕再玩》，希望再次打入台灣市場，雖然銷量不高但依然響台灣引起關注，當年有唔少台北人都學張國榮響《拒絕再玩》MV嘅衣著。直至1989年嘅國語唱片《兜風心情》，響台灣引起巨大轟動，由此張國榮先徹底打開台灣市場。由於響韓國有一定知名度，所以佢同年響韓國發行LP《The Greatest Hits of Leslie Cheung》，響韓國大買30萬張1990年，張國榮為Orion To You朱古力拍廣告，而由佢作嘅廣告主打歌《To You》成為韓國家傳戶曉嘅歌曲。1995年復出歌壇後，張國榮憑住《寵愛》響韓國大買五十萬張，到依家依然保持住華語唱片響韓國嘅最高銷量紀錄退出歌壇1989年9月17號，張國榮響麗晶酒店搞演唱會招待會個陣宣佈退出歌壇，並喺紅館舉行33場告別演唱會，進行封咪儀式。張國榮話「封咪」係因為自己想學偶像山口百惠咁樣退隱，但真正原因仲惹嚟猜測。總之響封咪後，張國榮就移民咗去加拿大。當時佢住響西溫哥華，生活低調，唔受任何狗仔隊影響，呢段時間佢亦修讀電影課程。1995年，佢最終回流香港，無耐仲復出樂壇同埋向影壇發展。1997年佢響節目《星空下的傾情》話，當年移居加拿大個陣覺得個度係天堂，環境好靚，但日子耐咗就對半退休生活感到枯燥，仲話「響度好似等死似咁」「我以為加拿大係天堂，但去咗先發覺唔係，原來真正嘅天堂係香港！捲土重來1995年，張國榮轉投滾石唱片，推出唱片《寵愛》，正式宣佈復出樂壇，其中入面嘅主打歌〈追〉好出名，做咗電影《金枝玉葉》主題曲，仲攞到香港電影金像獎最佳原創歌曲獎；而《寵愛》響全亞洲嘅銷量有成二百幾萬，響香港有成三十三萬張，仲攞咗十大中文金曲年度最高銷量歌手大獎。此後陸續推出多張唱片，皆取得銷售量佳績，攞盡業界好評佢幾受日、韓觀眾喜愛，1996年獲得日本《ASIA POP》雜誌讀者票選為《人氣最旺》、《最佳藝人》大獎。同時佢又推出唱片《紅》。同一年，佢憑住《風月》再次得到康城影展最佳男主角提名。同年12月12號至1997年1月4號，佢響香港紅館舉行跨越97演唱會，總共24場，世界巡迴演唱會60場，當中6場係喺日本搞，打破咗香港歌手響日本開演唱會嘅場數紀錄1998年，佢先後推出廣東話EP《這些年來》同埋普通話唱片《春天》。1999年7月，佢改為同環球唱片簽約，之後發行專輯《陪你倒數》；之後發行嘅《左右手》又攞到好多獎，橫掃各個樂壇頒獎典禮，包括《十大中文金曲頒獎典禮》攞「香港樂壇最高榮譽大獎——金針獎」喺2000年到2001年呢兩年內，張國榮幾乎攞曬中國藝壇嘅所有最高獎項，包括「最流行歌手」、「最傑出藝人」等當紅大獎2001年8月，佢獲邀出任香港作曲家及作詞家協會第一代音樂大使2002年7月，張國榮最後一次同梅豔芳同台表演，作品係《芳華絕代》。同年獲得第25屆十大中文金曲頒奬典禮金曲銀禧榮譽大獎演唱會香港1985年，出道9年嘅張國榮連開10場張國榮百爵夏日演唱會，「百爵」係指贊助商「百爵爽鞋粉」，係佢個人第一個演唱會，亦打破香港歌手初次開演唱會嘅場數紀錄（23場）；正因為佢響呢個演唱會上唱咗蔡楓華嘅歌，所以蔡響《勁歌金曲》節目入面話張「一時嘅光輝未必係永恆」。之後，張國榮亦響1986年、1988年、1989年、1997年同2000年響紅館舉行多場個人演唱會，每次演唱會都差唔多二十至三十幾場左右，張國榮話佢並唔介意演唱會場次，要精益求精，一次畀一次好。響多場演唱會啲觀眾都大叫甚至沖上台，造成多次混亂，張國榮好多時都要「安哥」嚟平息2000年舉行「熱情演唱會」，全球巡迴43場，受到樂迷嘅熱烈歡迎。其中佢更加請嚟法國高級服裝設計師尚ー保羅·高堤耶負責設計佢嘅演唱會服裝，前衛嘅設計（就好似紅色高踭鞋配長頭髮嘅張國榮）令人耳目一新，同時惹嚟反對佢嘅人炮轟佢「乸」；不過設計就得到美國《時代雜誌》讚佢係「Top in Passion and Fashion（中文：頂尖嘅熱情同時尚）」、日本《朝日新聞》就讚佢係「天生表演者」。佢係第一位響上海八萬人體育場連開兩場、日本連開十場嘅歌手。呢次亦係張國榮生前舉行嘅最後一場演唱會其他1986年英女王伊利沙伯二世訪港，港英政府因而響紅館搞咗《女皇訪港青年精英大匯演》，歷時一個鍾，張國榮同鍾鎮濤、區瑞強、張學友合唱歌曲《這是我家》，歡迎英女王嘅來臨。1989年，張國榮響韓國搞個人演唱會，成為第一個響韓國開演唱會嘅華人歌手演藝事業早年經歷1976年，張國榮響攞到亞軍後，麗的電視副總經理鍾景輝認為張國榮雖然唔係冠軍，但個樣好精靈，好有潛質，於是同張國榮簽咗一份三年嘅二等演員合同，從此張國榮進入娛樂圈。張國榮響簽約後同張之珏（鍾景輝徒弟）表示好想拍戲，所以張之珏畀佢拍電視劇。因此張國榮喺早期主要係拍劇，例如《鱷魚淚》、《浣花洗劍錄》、《對對糊》、《甜甜廿四味》等等張國榮拍嘅第一套電影係1978年嘅《紅樓春上春》，佢扮男主角賈寶玉，之不過係個三級片（軟調色情）。1980年，佢以《我家的女人》攞到大英國協電影電視節最佳表演獎。響八十年代初期，佢出演《喝采》、《檸檬可樂》等一系列青春偶像派電影，憑住前衛不羈、反叛但又靚仔嘅形象好受觀眾歡迎。1982年憑《烈火青春》嘅二世祖「Louis」一角第一次攞到金像獎影帝提名1982年，由於張國榮響各方面嘅成績並唔理想，麗的認為佢潛力唔大，就畀佢轉投無線電視。1984年佢主演無綫劇集《儂本多情》，係佢響無線拍嘅第一個無線電視劇作品，劇裡面佢飾演一個花花公子，呢種形象令到觀眾覺得好深刻。無綫有啲劇嘅主題曲係由張國榮主唱，例如1985年《楊家將》嶄露頭角1980至90年代，張國榮喺影壇取得輝煌成就。張國榮早期扮演純情後生仔居多，因此希望改變戲路。1983年嘅《鼓手》係佢嘅轉型之作，雖然票房慘淡但唔再係出演青春偶像派電影。1986年佢同周潤發、狄龍主演嘅《英雄本色》勁收，佢扮演警官宋子傑，響正義同佢犯罪嘅大佬之間俳回，得到香港電影金像獎最佳男主角提名；張國榮曾經話過《英雄本色》係佢電影生涯嘅轉捩點。1987年響《倩女幽魂》扮書生寧釆臣，張國榮認為古裝唔靚原本打算拒演，但響得知劇本後，認為寧釆臣嘅遭遇、性格同出道早期嘅自己類似，於是決定拍呢套戲，寧采臣一角成為香港電影史上經典嘅書生形象之一，佢亦第一次獲得臺灣金馬獎最佳男主角提名。同年憑住《英雄本色II》獲得香港電影金像獎影帝提名。1988年響由關錦鵬執導嘅電影《胭脂扣》入面扮「十二少」陳振邦，第三次獲得香港電影金像獎影帝提名，以一票之差輸畀洪金寶，理由係「戲份太少」，有觀眾為此表達不滿；張國榮認為十二少係個「鹹濕同膽小鬼」，係佢拍過嘅電影入面最中意嘅角色揚威影壇1990年，張國榮表示希望拍王家衛嘅戲，所以接拍《阿飛正傳》。為咗拍好呢套戲，佢仲特登去減肥。佢響《阿飛正傳》扮演主角「旭仔」，以精湛嘅演技將旭仔嘅浪蕩不羈演繹出嚟，雖然票房唔高但依然成為經典，獲得第十屆香港金像獎最佳男主角，加上王家衛響拍呢套電影個陣曾經教張國榮好多表演嘅技巧，令張國榮演技突飛猛進，為佢之後嘅國際成名打好基礎1993年，張國榮響電影《霸王別姬》扮主角程蝶衣，佢細膩、全情投入咁演譯咗程蝶衣嘅「不瘋魔不成活」，甚至導演話好依然要求重拍。佢憑攞法國康城影展嘅金棕櫚獎、國際影評人聯盟大獎費比西獎、美國金球獎嘅最佳外語片獎、奧斯卡最佳外語片提名等。《霸王別姬》令到佢響國際演藝界打響名堂，響全世界都得到好好嘅評價，從此佢揚威影壇。有人因此話，係陳凱歌成就咗張國榮1994年，張國榮因主演《東邪西毒》，獲香港電影評論學會最佳男演員獎、威尼斯國際電影節最佳男演員提名，但由於票房慘淡，所以後嚟就拍搞笑版《東成西就》。同年亦憑住《金枝玉葉》成為當年香港暑假電影票房嘅冠軍佢亦曾被邀擔任日本東京國際電影節青年導演獎（1993年）及德國柏林國際影展（1998年）嘅評委，係公認最傑出嘅華人影星之一張國榮影壇生涯主要演文藝片，但商業片佢都拍唔少。好似《家有囍事》、《金玉滿堂》、《大三元》呢啲張國榮係以搞笑形象演出。其中《家有囍事》收四千九百萬港紙票房，係張國榮從影以嚟最收得嘅衝出國際1996年，由張國榮主演嘅《大三元》、《金枝玉葉2》、《新上海灘》三部電影齊齊入選香港年度十大賣座電影。12月，佢喺香港紅磡體育館舉行「跨越97演唱會」24場，世界巡迴31場1997年，佢響電影《春光乍洩》做男主角。響呢奪戲入面，佢扮演男同性戀者何寶榮。呢套電影令佢得到空前成功，獲得戛納國際電影節最佳男演員、第17屆香港電影金像獎最佳男主角、第34屆臺灣金馬獎最佳男主角三個提名。1998年，佢成為第一位做柏林國際影展評委嘅亞洲演員；同年《春光乍洩》又令佢得到咗法國康城影展嘅最佳男主角提名，成為LGBT文化嘅代表之一。之後佢同日本攝影師清永安雄響澳門影寫真集《ALL ABOUT LESLIE》1999年，佢覺得香港電影業處於低迷嘅時間，為咗帶嚟更多嘅活力，佢同二十位香港導演組成「創意聯盟」。其中由張之亮執導嘅《流星語》就係呢個聯盟其中一個作品。張之亮搵過好多演員，但就得張國榮肯去拍呢套戲，反映出張國榮真係有心帶動香港電影業2000年11月響香港電台搞嘅「千禧十大演藝紅人」評選入面，張國榮排名第一。同年，佢主演電影《鎗王》，而佢嘅演技亦得到行內較高嘅評價；又入選咗日本電影雜誌《電影旬報》「20世紀百大外國男演員」之一。9月，佢主演同執導嘅公益電影《煙飛湮滅》正式上映2001年，張國榮獲日本擁有最多會員嘅亞洲電影影迷會「飲茶俱樂部」（CINECITY）投票選為2000年度「最佳男演員獎」（電影《流星語》）。呢個獎項共舉辦11年，張國榮連續十年奪冠2002年3月，佢嘅遺作《異度空間》上映，佢扮演心理醫生Jim，獲提名做香港電影金像獎最佳男主角。響拍完《異度空間》後，有指張國榮入戲太深，精神恍惚，把聲亦比平時沙啞，更加話佢嗰時已經患上抑鬱症。跟據愛人唐鶴德嘅講法，張國榮早響2002年11月就自殺未遂；之後就已經開始睇精神科醫生死同葬禮2003年4月1號晚上6點41分，張國榮喺香港文華東方酒店（Mandarin Oriental）24樓跳樓自殺；據知係跌落二樓帳蓬再彈返落地。發現後畀人送到瑪麗醫院，經醫生檢驗後證實已經死咗，終年46歲。屍體之後畀人送去西環域多利亞公眾殮房。由於張國榮死得太突然，加上當日係愚人節，唔少人都唔信、以為係玩笑，所以當知道嚟真之後都好驚訝。消息震撼亞洲樂壇，仲有眾多Fans佢喺遺書中寫：Depression，多謝各位朋友，多謝麥列菲菲教授。呢一年嚟好辛苦，再忍受唔到，多謝唐生，多謝屋企人，多謝肥肥。我一世冇做壞事，點會噉㗎？經理人陳淑芬女士，響張臨死前曾經畀對方約到文華酒店見面，陳等咗好耐都未見人影。突然「嘭」一聲，佢睇到有人由高處跌落，之後有目擊者同保安講「有人暈咗響路邊。」陳聽到後大驚。事後陳證實張患上抑鬱症，努力治療年幾，但係仍然因為病情失控而自殺張國榮家姐張綠萍響後嚟接受香港電台訪問嗰陣表示，佢有嘅抑鬱症係生理上，冇得醫嘅。有醫生寫咗一張長達四頁嘅報告畀佢，話「抑鬱症響醫學上分為心理同生理兩方面，生理嘅就係因為腦部入面嘅化學物質唔夠平衡而導致，心理嘅大家都知係唔開心嘅嘢導致。張國榮就係生理上面嘅。2003年4月8號，張國榮嘅葬禮喺香港殯儀館舉行，由唐鶴德以未亡人嘅身份同埋佢家人打點一切。大批歌迷喺當日早早聚集喺殯儀館外，喺場嘅唔少明星同埋歌星，如張國榮生前嘅知己梅艷芳，都喊到收唔到聲。電影界代表導演徐克，音樂界代表填詞人黃霑同埋藝人代表張學友讀悼詞。劉純豪、羅建基、徐克、張學友、關錦鵬、劉培基、梁家輝、林夕等八人爲張國榮扶靈，送佢最後一程。香港無綫電視現場直播整個葬禮，多間海外電視台亦有直播報道張國榮嘅靈位響沙田寶福山，白色石碑上面嘅相旁邊刻咗出自林夕嘅「當年情常在心，紅塵夢醒無憾」死後響第22屆香港電影金像獎頒獎禮，大會唔鋪紅地，四大天王合唱張國榮嘅《當年情》。響同年4月9號嘅香港國際電影節入面，大會為張國榮嘅死默哀一分鐘2003年，張國榮獲第三屆華語流行樂傳媒大獎追頒「終身成就獎」2003年6月，新浪網與國內17家媒體共同推出的大型公眾調查：《中國二十世紀十大文化偶像》，張國榮當選為第七位2003年7月，韓國電影頻道OCN於6月1號—7月20號聯同其他電影網頁合辦「百大影星選舉」，近四萬人參與投票，「百大影星」中有四成係外國演員，張國榮獲最高位置名列第十，成為外國影星之首，而其他上榜嘅外國演員有茱莉亞羅拔絲、羅拔迪尼路及湯告魯斯等2004年，張國榮獲第二十三屆香港電影金像獎追頒「演藝光輝永恆大獎」2005年由香港影藝界所舉辦嘅「中國電影一百年」活動當中，張國榮俾香港人選為呢一百年嚟最喜愛嘅男演員2005年11月8號，香港郵政推出「香港流行歌星」郵品系列，張國榮成為其中一位獲致敬推出郵票嘅歌手（面額係3蚊）2006年，日本國營電視台NHK通過網站（www.nhk.or.jp/bscinema/）進行問卷調查，10181名日本觀眾參與呢次投票，張國榮被選為「十佳演員」，同湯告魯斯、羅拔迪尼路、尊尼波達等世界超級明星齊名。《霸王別姬》則被選為「十佳影片」2007年，韓國首爾《第一屆忠武路國際電影節》，播映嚟自三十二個國家嘅經典作品，以懷念多位影壇巨星。當中包括張國榮嘅《烈火青春》、奇勒基寶及慧雲李嘅《亂世佳人》、差利卓別靈等一系列作品，向他們嘅演藝事業致敬未死傳聞張國榮響2003年跳樓過身後，坊間一直有傳聞話佢未死。2004年11月，有傳聞指一個阿根廷華人喺布宜諾斯艾利斯旁邊嘅一個小鎮見到貌似張國榮嘅中年男人，隨後就有大量傳聞講述張國榮實際喺阿根廷，並隱居喺一個規模唔大嘅農場入面，網上仲流傳佢響阿根廷嘅相。2006年，又傳出話王家衛其實知道張國榮響阿根廷，為咗見張國榮而遲咗去康城影展。2018年，更有指當年跳樓嘅其實唔係張國榮本人，而係一個尋死嘅賭徒，依家張國榮過得好好，不過肥咗。啲人一般認為係「榮迷」太過掛住張國榮而作出嚟嘅傳聞，亦有人認為係炒作、惡作劇個人生活張國榮非常注重個人私隱，唔願意向公眾公開太多私生活，但係由於佢個人嘅成就同埋地位，佢嘅私生活一直備受傳媒關注感情生活跟據傳媒報道，張國榮曾經同倪詩蓓、毛舜筠、楊諾思、雪梨、鄧慧詩五個女藝人拍過拖。有人話佢嘅初戀係藝人倪詩蓓，兩個人響1980年識嘅，曾經一齊合作拍電影《對對糊》、《甜甜廿四味》同埋《凹凸神探》，之後越行越近，係娛樂圈公認嘅「金童玉女」，但係兩個人拍咗兩年拖就玩完。之後張國榮又有傳曾經同雪梨拍過拖，但唔夠半年就玩完。冇幾耐，佢又識咗生意人楊受成個大女楊諾思，之後仲曾經拍拖。1984年，張國榮出嘅唱片《Lesile》，封面嘅游水池就係響楊受成屋企影嘅。但係之後因為楊諾思要去美國留學，而張留響香港，所以慢慢就分開咗。佢嘅第四任女朋友係鄧慧詩，兩個人響1981年識嘅，之後拍過九個月拖以上四個女朋友都係傅媒報道，但毛舜筠就係張國榮一生人之中唯一一個公開承認嘅女朋友。1976年，張國榮簽約麗的電視，識咗當時同公司嘅毛舜筠。兩個人一齊主持音樂節目，佢對毛一見鍾情，所以兩個人後嚟就拍咗拖。冇幾耐，哥哥就同當時只有17歲嘅毛姐求婚，但係毛當時畀佢嚇親而拒絕。後嚟張國榮響電視節目上講過：「如果當初你（毛舜筠）願意接受我嘅求婚，可能會改變我嘅一生。」1991年，佢哋響拍《家有囍事》期間再次見面，之後做咗老友90年代初，香港傳媒報道指張國榮係同性戀者，又跟蹤偷拍到同佢親密嘅同性好友唐鶴德嘅相。唐鶴德同張國榮自細就玩埋一齊，比張細三歲，後嚟因為張國榮去英國讀書而冇再聯絡。直至1982年，張國榮響香港麗晶酒店再次見到唐鶴德，一年後經共同老友正式認識對方，兼且開始拍拖。響戀情啱開始嗰陣哥哥仲未紅，唐身為金融業人士，曾經攞自己嘅人工去支持佢。1984年兩個人曾經分開過，但冇耐又喺返埋一齊。響成個80年代，佢兩個嘅關係一直都好低調經過反覆嘅糾纏甚至衝突，張國榮索性喺1996年底嘅復出歌壇演唱會上公開多謝唐鶴德，話佢同埋自己阿媽係「生命中至愛嘅朋友同埋親人」；1999年喺個人寫真集《Leslie的所有》採訪中，承認自己同埋唐鶴德相識於微時，彼此嘅友好關係已經十幾年；更喺2001年《時代週刊》亞洲版訪問上，表明幫TVB拍music video時太過性感而被禁止，佢都知咁做會俾聽眾同埋觀眾懷疑或相信佢係同性戀，但係佢認為個video所講嘅自己其實係雙性戀較恰當。但係上述嘅報道祇係雜誌編寫，無得到張國榮確認人際張國榮生性坦率又唔鍾意妥協，對人好好，又豪爽，所以佢響娛樂圈入面老友唔少。張曼玉、林青霞、王祖賢、毛舜筠等都係佢嘅老友。不過最為人稱道嘅，係佢同梅豔芳之間嘅友情。梅豔芳同張國榮曾經響《胭脂扣》、《緣份》合作，亦互相出任演唱會嘅嘉賓，據傳梅豔芳仲問過張國榮：「如果我到咗四十歲仲未嫁出去，你就娶我好唔好？」而梅豔芳亦響《明報周刊》嘅訪問入面提過，張國榮就好似係佢嘅屋企人，有咩野開心同唔開心都會同張國榮講，比佢嘅屋企人仲要了解佢，甚至有男朋友都會帶畀張國榮過目。張國榮最後一任經紀人係陳淑芬，兩個人響1982年識，感情就好似屋企人一樣，陳形容張國榮「人好好」，有乜不合都好易傾得點張國榮亦多次提攜後輩，包括病緊都仲同Twins拍MV、畀王力宏參演自己嘅執導嘅電影，又曾經響頒獎禮上讚黎明「外形最好，佢如果做歌手肯定非常得女歌迷歡喜」、讚古天樂「係佢電影方面嘅接班人」、古巨基「係佢歌唱方面嘅接班人」影響兩岸三地好多歌手都推出過、或翻唱過張國榮嘅歌。台灣歌手王若琳喺2014年推出嘅《午夜劇院》專輯，亦翻唱咗張國榮名曲《當年情》嘅國語版，仲成為咗主打歌之一。響香港，陳奕迅嘅《浮誇》表達出懷念張嘅情感、《黑擇明》嘅正面歌詞（原先係打算畀張國榮唱，但張早死，後嚟畀咗林夕填詞），古巨基嘅《Dear Leslie》入面有好多出自張國榮嘅經典歌詞，張敬軒《靈魂相認》嘅前奏靈感嚟自張國榮嘅《追》等等2022年，星聚匯搞咗《榮情蜜意張國榮影展》，響4月1號起上映《霸王別姬》、《胭脂扣》同《英雄本色》呢三套作品海外韓國1986年，佢憑住《英雄本色》主題曲《當年情》響韓國打開名堂。1987年，佢推出嘅國語唱片《愛慕》、專輯《The Greatest Hits of Leslie Cheung》，響韓國分別賣出30萬同20幾萬張，創造咗華語唱片響韓國嘅銷量紀錄。1989年，佢代言嘅品牌Orion To You 朱古力廣告，令到呢個牌子成為當時韓國三大熱門朱古力。佢響韓國影壇到依家都仲有好大影響力，就好似「國民主持」劉在錫就係佢嘅fans；而響多套韓國電視劇亦曾經出現張國榮，就好似《請回答1988》、《九尾狐傳》等等2009年，韓國搞咗一個「張國榮電影節」，用一個月時間上映多套張國榮嘅電影代表作，係韓國第一次為咗懷念一位明星而開嘅電影節。2012年，韓國最大嘅流行音樂頒獎禮「Mnet亞洲音樂大獎」響頒獎開場嗰陣播咗張國榮告別演唱會嘅片，仲請嚟藝人宋仲基唱張國榮嘅《當年情》，以示致敬。2021年，韓國仲特別上映咗兩部佢嘅作品《星月童話》、《縱橫四海》。2022年，星聚匯搞咗為期兩個禮拜嘅《THE張國榮特展》，上映多場張國榮嘅代表電影日本2001年，日本有最多會員嘅亞洲電影影迷會Cine City評選「最佳男演員獎」，呢個獎搞11年，張國榮有成10年攞第一。2006年，日本放送協會搞「響日本最受歡迎嘅演員評選」，張國榮入選「國際十佳男演員」，係唯一入選嘅華人演員；《霸王別姬》響呢個獎入面被選做「十佳影片」大眾認同張國榮在生嘅時候，佢啲擁躉主要嚟自香港、中國、亞洲以至全世界嘅華人地區，被稱為「榮迷」、「哥迷」，除咗參加官方歌迷會活動、聚會、探班之外，有唔少「榮迷」甚至達到瘋狂嘅地步，例如自費登頭版廣告慶祝張國榮生日、為張國榮而終生不嫁、嚟香港做藝人出道等，有啲已經嫁人但依然冇阻對張國榮嘅熱情。張國榮在生時堅持做自己嘅行為，例如公開宣佈自己嘅性向、中性化打扮等，佢前衛嘅作風影響唔少人，好多「榮迷」亦歌頌佢嘅「唔做假」，有人甚至因為佢嘅作風而成功克服焦慮症張國榮離世後，仍然有唔少人懷念佢，其中有啲人係喺張國榮離世後開始鍾意佢，呢啲人一般被稱爲「後榮迷」，多數係1990年代到2000年代出世嘅一代，甚至除咗香港，就連台灣同韓國都有一定數量。唔少「後榮迷」喺每年4月1號（即係張國榮嘅死忌）都會聚集一齊，進行一啲紀念活動。有啲評論認為，「後榮迷」嘅出現，部分原因係文化評論上關於佢的論述嘅論述不斷增加。香港中文大學文化及宗教研究系助理教授陳少紅（筆名洛楓）統計，逝世後所造成嘅迴響，遠超香港同期逝世明星（如羅文、梅艷芳），規模只有李小龍可以媲美稱呼其實張國榮原本叫張發宗，但根據初中同學嘅講法，佢響中學時期已經改咗名叫「張國榮」；原先英文名係叫做「Bobby」，響英國留學嗰陣改做「Leslie」，原因為佢好鍾意英國男演員萊斯利·侯活（英文Leslie Howard；代表作係響《亂世佳人》入面扮偉希禮）。佢曾經響1989年嘅演唱會上面提過：「我點解叫Leslie呢？其實我細個係叫做Bobby，但係我又好驚被人誤會我係一種動物，所以就改咗一個比較sexy一啲嘅名Leslie。」「呢個名既可以男仔用又可以女仔用，幾中性。張國榮有個花名叫「哥哥」，源自於同佢合演《倩女幽魂》嘅王祖賢對佢嘅稱呼。開頭淨係得娛樂圈啲人咁叫，後嚟延伸到啲Fans都跟住咁叫。但係另一種講法係佢響《白髮魔女傳》試裝嘅時候，佢讚林青霞「姐姐你好靚！」青霞答佢一句：「哥哥你都好靚！」從此就多咗「哥哥」呢個花名。第三種講法指「哥哥」原先係張國榮對唐生嘅稱呼，後嚟先演變成佢嘅花名影視作品張國榮拍嘅第一套影視作品係1978年嘅《紅樓春上春》，自此之後嘅24年期間分別拍過56套電影。代表作有《胭脂扣》、《倩女幽魂》、《霸王別姬》、《阿飛正傳》、《英雄本色》等，可以話係家傳戶曉。2002年公益電影《煙飛湮滅》正式上映，係唯一一套由佢執導嘅電影。1990年憑《阿飛正傳》獲得香港電影金像獎最佳男主角，呢次亦係佢唯一一個金像獎獎項。最後一個作品係2002年嘅《異度空間》。佢亦有拍電視劇，一生人拍過19套，第一套係麗的嘅《鱷魚淚》，至1986年客串《香港八六》之後就冇再拍過。代表作有《儂本多情》、《福祿壽喜》，但成績唔似響電影方面咁亮眼。佢都拍過廣播劇音樂作品張國榮一生出過24個大碟，其中英文一個、粵語十八個、國語六個。佢出嘅第一個音樂作品係《DAYDREAMIN’》，1978年出，而第一個粵語專輯係1979年嘅《情人箭》；但由於呢兩個作品表現唔好，公司認為佢潛力唔大就畀佢走。所以佢直至1983年轉投華星後先出第二個粵語專輯《風繼續吹》，而《風繼續吹》、《張國榮的一片痴…》反應唔錯，咁先令佢打開知名度。可以肯定係，由第三張專輯《風繼續吹》開始，就會發行錄音帶版本。直至1989年，都維持每年至少推出一張專輯嘅次數。1995年以專輯《寵愛》復出樂壇。佢最後一張專輯係2003年7月8號、佢走後先發行嘅《一切隨風》派台歌曲成績呢個成績表單顯示出從1983年－1989年，1995年到而家張國榮喺香港派台歌曲嘅成績，其中1990年－1994年張國榮因為退出歌壇嘅原因，因此未有歌曲派台。1995年－1998年張國榮喺滾石唱片期間，明確講明唔參與歌曲派台。

係法國嘅一個市鎮，位置喺中央-盧華爾山谷嘅厄爾-盧華。

《見報》，係馬克媒體旗下嘅一個聲稱「中立」嘅雙周報兼傳媒網站，由前香港政黨新思維成員黃成智喺2016年11月11號創立歷史2016年11月11號，前香港政黨新思維成員黃成智召開記者會，宣布創立雙周報兼傳媒網站《見報》。《見報》班底以親建制派嘅《東周刊》為主。《見報》頭一個階段印刷3萬份，而頭三個月就以雙週免費形式派發，每兩個星期五出版，之後就由雙週報變成週報。《見報》嘅部份營運經費係由中國公司微信支付、騰訊等等刊登廣告畀嘅。

Colombier係法國嘅一個市鎮，位置喺阿列。

第十屆鮮浪潮國際短片節係香港短片競賽同國際短片展，喺2015年舉行。

哈莉特塔布曼（Harriet Tubman，）係美國社會運動家，積極參與廢奴運動，晚年參與爭取女性選舉權運動。

Apple Maps係一套由蘋果公司研發嘅電子地圖服務，亦係macOS、iOS同watchOS系統入面預設嘅地圖服務軟件。

係日本足球員，司職前鋒，效力過FC東京。

黎諾懿（，），原名黎日昇，係香港無綫電視男藝員，參加2004年第18期無綫電視藝員訓練班入行，之後主要拍電視劇，代表作包括《當四葉草碰上劍尖時》嘅歐陽逸、《愛·回家》嘅馬壯同溏心風暴系列黎諾懿有一個仔叫黎峰睿，花名小春雞。

係日本足球員，司職後衞，效力過神戶勝利船。

白狼除咗係啲人講嘅北極狼之外，重可以係：

東龍洲石刻又叫東龍石刻係香港史前時期嘅石刻，喺新界西貢區南部嘅東龍洲，而家已評為香港法定古蹟東龍洲石刻喺香港好早就已經有文獻記錄。喺1819年所編制嘅《新安縣志》，就已有「石壁畫龍，喺佛堂門，有龍形刻喺石側」嘅記錄，其中嘅佛堂門就係指清水灣半島同東龍洲之間嘅海峽。石刻長約2.4m米，高約1.8米，亦係而家香港所發現最大面積嘅石刻。

Sizun係法國嘅一個市鎮，位置喺布禮斯大區嘅菲尼斯泰爾。

雅居樂（，）係中國大陸嘅上市公司，1985年成立，總部喺廣東廣州天河區珠江新城華夏路39號。間嘢主要做房地產開發同酒店、物業為主。而家喺廣州、中山、佛山、河源、惠州、上海、南京、常州、南通、揚州、無錫、鎮江、杭州、寧波、滁州、成都、西安、重慶、鄭州、海南、雲南、瀋陽同天津、香港等城市、地區都有佢嘅相關業務史間嘢喺1985年成立，初期喺中山市三鄉鎮搞傢俬業務為主。直到1992年，因為嗰時開始啟動住房制度改革，公司亦轉型兼踏入房地產業務。後嚟發展得好快，唔單止喺中國大陸卌幾個城市有佢嘅房地產業務，重同時喺酒店同物業行搞管理。2006年，集團為咗考慮人才發展而決定將總部搬走，直到2012年中搬到廣州嘅珠江新城2014年，雅居樂喺馬來西亞吉隆坡成立分公司。兩年後，吉隆坡雅居樂滿家樂公寓開始發售。

打穀，又叫脫穀，係將收割咗嘅穀物嘅籽（穀粒）同莖分離嘅動作，下一步就可以揚穀。

中華民國歷史年表可以指：<br>

Ghost Rider，有譯惡靈騎士、幽靈騎士、惡靈戰警、鬼面騎士、幻影騎士，係美國Marvel公司一本暢銷漫畫入面嘅虛構反英雄角色第一本Ghost Rider單行本漫畫喺1973年出版，相對於其他美國漫畫超級英雄可以講係最後生。故事係講一個電單車特技人 Johnny Blaze，將自己嘅靈魂出賣嚟交換摯愛條命，結果受到詛咒，每晚變成邪靈上身嘅惡魔，騎住架地獄之火骷髏頭電單車（Hellcycle）周圍搞嘢Carter Slade第一代 Ghost Rider 喺 1967年2月出現，嗰陣嘅 Ghost Rider 叫做 Carter Slade。後來Marvel Comics要推出新嘅 Ghost Rider 故事（就係家下嘅 Ghost Rider），所以將原版 Ghost Rider 改名為 Phantom RiderPhantom Rider 個造形同而家嘅 Ghost Rider 好唔同，佢係一個成白雪雪，帶面具，Phantom Rider 都唔係渣電單車，而係騎馬。同一個普通西部牛仔無乜分別，係一個靈異西部故仔Carter Slade 全身白雪雪其實係嚟自印地安巫醫一種裝備，令佢喺夜晚可以發光，結果喺以前落後嘅美國西部啲人，喺夜晚見到呢個發光嘅人，就以為佢係鬼，所以就叫佢做 Phantom Rider，好多壞人就係因為咁畀佢嚇親Johnny Blaze1972年8月 Ghost Rider 第一次喺 Marvel Spotlight 出場，由 Roy Thomas 同 Gary Friedrich 創作，Mike Ploog 負責畫Johnny Blaze 係一個電單車特技人，佢為咗救佢患咗不治之症嘅繼父 Crash Simpson，而將自己嘅靈魂出賣咗畀 Mephisto，之後佢變成一個着住火嘅骷髏頭，而且會得到惡魔嘅力量，四周圍幫 Mephisto 搞搞震出賣咗靈魂之後佢繼父 Crash Simpson 果然好返，但同樣係電單車特技人嘅 Crash Simpson，喺好返之後無耐就喺一次單車特技意外入面死咗Johnny Blaze 搵返 Mephisto 講數，但 Mephisto 就話應承幫佢繼父去除病痛，無話佢唔會死於非命喎。搞到 Johnny Blaze 臖過火屎，之後佢喺一啲魔法書上面搵到防禦法術，加上臖過火屎，爆發出嚟嘅力量，令佢最終擺脫咗 Mephisto，但就唔覺意釋放咗佢身上嘅惡魔力量來源：惡魔Zarathos。而由於 Zarathos 係 Mephisto 嘅奴隸，所以 Mephisto 仍然可以有限度咁控制 Johnny Blaze。一方面佢用惡魔嘅力量去伸張正義，另一方面佢又俾 Mephisto 控制去做壞事，於是形成 Johnny Blaze 喺 Ghost Rider故仔入面，經常充滿住好多人性掙扎Daniel Ketch第二代 Ghost Rider 喺 1990年3月出現，有一次 Daniel Ketch 同佢家姐 Barbara 俾班歹黨搞，之後有一架神秘電單車喺 Daniel Ketch 面前出現， Daniel一騎上咗架電單車之後，就變成咗Ghost Rider，雖然之後將啲歹黨打走，但就救唔到家姐，結果佢家姐俾班歹黨入面一個叫 Blackout 嘅人殺死咗，因為咁佢就成為咗「黑夜之子」（Midnight Sons）能力Ghost Rider 最搶眼係佢個火焰骷顱頭，除此之外，由於佢係電單車特技人，所以電單車技術好勁，當佢變咗做 Ghost Rider 之後，佢架電單車甚至可以喺任何平面，包括喺水上面都一樣可以行，而且快到無影。重會有超人嘅力量，有25噸嘅力量。

係日本足球員，司職守門員，效力過名古屋八鯨，NKK，福岡黃蜂，佐川急便東京，及水戶蜀葵。

（；普通話讀音：chóngwénméndàjīe）係中國北京嘅兩條主幹道，包括東西走向同南北走向，都喺東城區入面敘述馬路分開咗內、外、東、西四條經過嘅道路南北走向條路從北到南排，加粗嘅字係主幹道東西走向條路從西到東排，加粗嘅字係主幹道：

《他在那裡》，係香港歌手張學友出嘅第14張國語專輯呢個專輯除咗新歌外，重包括一啲同香港藝人嘅合唱作品。當中同香港樂壇巨星梅艷芳合唱《相愛很難》喺香港反應幾好同熱播，曾經係四台冠軍歌，呢首歌係2人合演電影《男人四十》宣傳歌曲外，當中林夕所填嘅歌詞都喚起唔少聽眾共鳴。

徐玟晴（，）係香港無綫電視基本藝人合約女藝員，讀過第21期藝員訓練班，曾經做過2006年遊戲節目《一擲千金》嘅「千金小姐」，亦都拍過唔少電視劇，代表作包括《醋娘子》嘅婢女荔枝。2020年10月份離開無綫電視。

Villecelin係法國嘅一個市鎮，位置喺些爾。

倫敦（，舊時又叫做英京）係英國實際上嘅首都，同時亦係英倫實際上嘅首府。自18世紀以來，倫敦一路都係世界上至為緊要嘅政治、經濟、文化、藝術與及娛樂核心之一。2005年統計指，倫敦斷人頭計有成爭唔多750萬，而其中大城市人多過1200萬。倫敦乃係一個極之多元化嘅大都市，居民來自世界各地，具有多元嘅種族、宗教同文化，講說話嚟計，言語都有成300幾種。同時，倫敦更係世界聞名嘅旅遊勝地，有勁多名勝景點，即如博物館咁名稱喺英國嘅政治區劃裡面，「倫敦」同「倫敦市」唔係同一回事。「倫敦」或者「大倫敦」係一個大都會區，重要嘅英國國家機構，包括王室住地白金漢宮、國會所在地西敏宮同首相辦公室唐寧街十號，都位於倫敦轄下嘅西敏市；「倫敦市」係一座高度自治嘅城市，受英國基本法《大憲章》第九條特別保護地理泰晤士河穿過倫敦，而且將城市分開做南同北。自從羅馬人喺嗰度定居之後，河上面逐漸起咗一條條嘅橋，而其中最著名嘅就係倫敦橋人口倫敦係歐洲繼莫斯科同巴黎之後嘅第三大都市。據2001年嘅人口普查，倫敦市區同佢嘅自治市（鎮）（約610平方英里）有7,172,036 人口。其中大概有71%係白人，10%係印度、孟加拉或巴基斯坦後裔，5%係非洲黑人後裔，5%係加勒比海黑人後裔，3%混血人種，重有差唔多1%係華人。58.2%嘅人口信奉基督教，15.8%嘅人口冇宗教信仰。大概有21.8%嘅倫敦居民喺歐盟以外嘅地區出世生活喺倫敦都市圈（6,267平方英里）入面嘅大約有13,945,000人口，比起蘇格蘭、威爾士同北愛爾蘭嘅人口總和重要多。倫敦都市圈係歐洲最大嘅都市圈，亦係世界上最大嘅20個都市圈之一體育倫敦搞過三次夏季奧林匹克運動會，分別係1908年、1948年同埋2012年，係有史以嚟頭一個三度主辦現代奧運會嘅城市倫敦亦雲集英格蘭超級足球聯賽其中五間足球會：阿仙奴、車路士、水晶宮、熱刺同埋韋斯咸倫敦嘅溫布頓網球錦標賽亦係世界四大網球公開賽其中一個旅遊倫敦係世界上其中一個好受遊客歡迎嘅城市。主要景點包括：

金曲獎（；）係臺灣規模最大嘅年度音樂頒獎典禮，亦係華人地區同亞洲有榮譽同影響力嘅音樂獎勵活動，首屆喺1990年舉辦，同金馬獎、金鐘獎並稱臺灣3大娛樂頒獎典禮。依家頒獎典禮獎項分做「流行音樂」同「傳統暨藝術音樂」2大類別，兩者分開舉辦頒獎典禮，流行音樂金曲獎頒獎典禮由文化部影視及流行音樂產業局主辦，傳藝金曲獎就由國立傳統藝術中心主辦歷史沿革金曲獎源喺1986年行政院新聞局廣播電視事業處推廣嘅「好歌大家唱」活動，目的係為徵選優良詞曲創作嚟激勵臺灣音樂市場同音樂人，活動獲得傳播媒體嘅廣泛報導與社會大眾嘅熱烈迴響。1988年底，行政院新聞局籌辦「金曲獎」獎項，並同唱片業者同音樂界從業人員定咗《金曲獎獎勵要點》。首屆金曲獎共設11個獎項（最佳年度歌曲獎、最佳作詞人獎、最佳作曲人獎、最佳編曲人獎、最佳單曲歌唱錄影帶影片獎、最佳單曲歌唱錄影帶導演獎、最佳男演唱人獎、最佳女演唱人獎、最佳演唱組獎、新人獎、特別獎），同埋喺1989年8月開放畀喺臺灣地區有居所，並有半年居住事實嘅中華民國國民同香港居民報名。當時因預定嘅頒獎典禮場地國立國父紀念館進行緊整修，入圍名單喺1989年9月公佈後，頒獎典禮待整修完先喺1990年1月6號舉辦。每位入圍者即獲頒獎牌一面，獲獎者就另獲頒金曲獎獎座。獎座以造型近似「曲」字嘅排簫做靈感，同放喺象徵圓滿成功嘅圓圈內做設計。同年10月舉辦嘅第2屆金曲獎增設專輯、專輯製作人同錄音獎項，第3屆將演奏專輯獨立設獎，同開始跟國語同方言分設獎項1995年4月，新聞局廣電處喺舉辦咗6屆金曲獎後，將金曲獎主辦業務移轉至新聞局出版處。因金曲獎同出版處主辦嘅「金鼎獎」唱片獎項性質雷同，同當時適逢金鼎獎舉辦期間，因此同年金曲獎報名時間延至同年年底，頒獎典禮就延至翌年舉行。1996年第7屆金曲獎落幕後，新聞局出版處提出音樂獎項合併方案，同比照同年金馬獎邀請華語電影參賽嘅模式，將金曲獎擴大做所有華語音樂都能參與嘅跨國性音樂獎項。1997年金鼎獎唱片獎項正式併入第8屆金曲獎，增設傳統音樂同藝術音樂獎項；同年參賽國籍限制放寬，以增設獨立獎項方式，開放中國大陸同其他國家嘅華人報名。1998年第9屆金曲獎進一步取消個人獎項嘅國籍限制，只要作品喺臺灣地區首次發行者都可報名參選，同增設獎金（出版獎獎項獲獎者獎勵新臺幣15萬元、個人獎獎項則獎勵新臺幣10萬元）；TVBS-G取得嗰屆金曲獎頒獎典禮嘅轉播權，不單止做咗臺灣首間攞咗大型頒獎典禮轉播權嘅有線電視台，都首次將頒獎典禮改做現場直播嘅方式播出；嗰屆金曲獎報名件數首次超過千件，報名件數之後都出現大幅成長2000年後，金曲獎陸續發生變革。新聞局為平衡臺灣各地文化發展，喺2001年第12屆金曲獎首次將金曲獎頒獎典禮移至臺北市之外，同埋喺高雄市舉行。2003年第14屆金曲獎為鼓勵介於古典同流行之間嘅跨界作品而增設「最佳跨界音樂專輯獎」，同為鼓勵客語同原住民語音樂而將「最佳方言男演唱人」同「最佳方言男演唱人」兩個獎項改做「最佳台語男演唱人」、「最佳台語女演唱人」、「最佳客語演唱人」同「最佳原住民語演唱人」4個獎項。2005年第16屆金曲獎將流行類演唱專輯獎同新人獎分別跟語言劃分做國語、台語、客語同原住民語4個獎項；但新人獎因參選作品較少，隔年第17屆金曲獎就重新合併做單一獎項。2007年第18屆金曲獎起將傳統暨藝術音樂類同流行音樂類獎項分開舉辦頒獎典禮，同增設「評審團獎」以獎勵未能入圍但具有特色嘅優秀報名作品；流行音樂類獎項都分做「演唱類」同「演奏類」，同埋調整製作人獎項。2008年第19屆金曲獎嘅總報名件數達到一萬件2010年第21屆金曲獎起，為推動音樂出版產業發展，金曲獎增設技術類嘅「最佳專輯包裝獎」；同年喺臺北市華山文化園區舉辦結合戶外演唱、產業展示、論壇研討嘅「金曲音樂週」大型活動，之後嗰個活動固定喺流行音樂金曲獎頒獎典禮前舉辦，由民間業者參與承辦。2012年，文化部成立，第23屆金曲獎嘅主辦業務併入文化部影視及流行音樂產業局。文化部喺舉辦2屆金曲獎頒獎典禮後，喺2014年將金曲獎傳藝類獎項移交國立傳統藝術中心主辦。傳藝金曲獎自此由出版類17個獎項重新調整做出版類與戲曲表演類共13個獎項，報名同頒獎時程都調整至流行音樂類之後2015年第26屆金曲獎為鼓勵出版業者錄製優良之錄音專輯同表揚幕後優秀之錄音、混音同後製等工作人員，增設「最佳演唱錄音專輯獎」同「最佳演奏錄音專輯獎」。2016年首次開放僅作數位發行嘅單曲作品報名最佳年度歌曲獎。2017年全面開放數位發行嘅作品參賽，唔再限制僅能以CD規格報名，同時為令金曲獎朝向以音樂本質做競賽基礎之發展，經參考葛萊美獎獎項設置方式，演唱類除保留按語言劃分嘅4項專輯獎之外另設「年度專輯獎」。目前，金曲獎已成為臺灣規模最大嘅音樂獎項，每屆約頒發40個獎項，報名件數逾萬件，其中流行音樂類獎項嘅報名件數可達12000件，頒獎典禮嘅現場直播收視率都成日係臺灣當日電視收視最高，甚至喺全年收視前列，有極高嘅關注度到依家為止，單張專輯入圍紀錄係周杰倫嘅《范特西》、張惠妹嘅《阿密特》同蔡依林嘅《呸》入圍10項，其次係王菲嘅《將愛》、五月天嘅《第二人生》同蘇打綠嘅《冬 未了》入圍8項；單張專輯獲獎紀錄就係五月天嘅《第二人生》獲獎7項，其次係張惠妹嘅《阿密特》獲獎6項獎項類別流行音樂流行音樂類共29獎項，包括演唱類21獎項、演奏類3獎項、技術類3獎項、評審團獎同埋特別貢獻獎演唱演奏技術特別傳統暨藝術音樂傳藝金曲獎共13獎項，包括出版類十獎項同埋戲曲表演類4獎項出版戲曲表演爭議事件評審制度金曲獎採取嘅評審團制度自第一屆起就出現有疏離市場嘅批評。對於評審團的評判觀點和標準常常成為業界和媒體的爭論焦點。除第14屆金曲獎發生「最佳台語男演唱人獎」從缺嘅爭議之外，《自由時報》嘅記者特稿表示金曲獎同市場脫節，偶像派或主流歌手嘅作品多半不能入圍。另有媒體指出舞曲同嘻哈等特定音樂類型嘅作品喺金曲獎都受到忽視。主辦方認為金曲獎應具有前瞻性，同應肯定具有藝術價值嘅作品，因此評判結果唔全反映市場商業導向。行政院新聞局曾考慮將金曲獎嘅評審工作委託民間單位主辦，但業者同相關團體就認為由民間單位主辦易遭懷疑立場。新聞局都曾參考美國葛萊美獎同全美音樂獎等唔同頒獎典禮嘅評判方式，但重以檢討改進現行評審團制度優先，而改善方式包括放寬評審委員嘅遴聘範圍，邀請學者、樂評、媒體記者、廣播主持等擔任評審，擴大評審團規模，同埋喺評判過程入面加入多項防弊措施。依家嘅制度重不時遭受批評，同有參考葛萊美獎而改採用從業人員票選嘅建議獎項劃分金曲獎嘅獎項劃分幾次調整，其中流行音樂類獎項嘅劃分成日引發各界討論，特別係對於獎項按照演唱歌曲嘅語言劃分嘅方式存在意見唔同。金曲獎獲獎者林生祥表示獎項應按音樂類型劃分而唔應該跟語言劃分，同埋喺第18屆金曲獎頒獎典禮上2次拒領獎座以表示訴求。不過都存在持保留少數語言獎項嘅意見，主辦方就採取漸進方式，朝以按音樂類型劃分嘅目標邁進。行政院新聞局喺2010年舉辦金音創作獎，按音樂類型設立搖滾、民謠、嘻哈同電音4類獎項，之後增設爵士同其他特定音樂類型嘅獎項以鼓勵臺灣音樂創作。至於之前喺金曲獎增設特定音樂類型獎項嘅建議，例如增設舞曲唱跳歌手獎項嘅建議，曾擔任多次金曲獎評審嘅丁曉雯表示該獎項很難定義，同金曲獎評審標準重未排拒特定音樂風格嘅歌手，例如以演唱舞曲為主嘅歌手蔡依林就曾多次入圍同獲獎。到依家為止，主辦方表示因業界重未達成共識而暫時未作調整。

湯馬士史丹福冰利萊佛士爵士，FRS（，）係英國政治人，1811至1815年擔任英屬爪哇副督（Lieutenant-Governor）。1818至1822年，任明古連總督（Governor-General）。喺明古連總督任內，星加坡開埠，係佢最出名嘅事蹟後世影響喺世界各地，尤其是星加坡，有好多嘢以佢命名，包括：

鴨脷洲海濱長廊，香港公園之一，遊樂場之一，喺香港鴨脷洲平瀾街，英文叫Ap Lei Chau Waterfront Promenade。行政上歸南區。設施有休憩處、狗公園或寵物公園。公園全日開放側邊有鴨脷洲洪聖古廟，以及鴨脷洲體育館。

新疆大全新能源（Xinjiang Daqo New Energy Co.）係中國一間矽基材料行業嘅公司，喺2011年成立由於新疆大全新能源協助中共對中國維吾爾族人士、哈薩克人同埋其它少數民族成員實施嘅鎮壓行動、任意拘留、強迫勞動、高科技監控，2021年6月23號，美國政府宣布制裁新疆大全新能源，將佢加入限制出口黑名單。

鋒面係氣象學入面——冷暖氣流相遇而形成嘅一種天氣情況，喺鋒面兩邊都有唔同嘅氣溫，而且有行雷閃電、橫風橫雨雪等惡劣天氣狀況佢喺空間係個傾斜嘅面，喺高空長成千公里，闊大多數係200～400公里，高度最低得1～2公里，最高可以去到十幾公里。地面影響範圍可以去到一百幾萬平方公里斜率鋒面一般向冷空氣傾斜，而且唔同鋒面類，斜率都唔一樣分類鋒面有好多種兼有唔同天氣特徵，可以分做冷鋒同暖鋒兩大類，其他種類嘅鋒重有錮囚鋒、滯留鋒等等。

德累斯頓係德國東部重要文化、政治同埋經濟中心，位於德國東南，易北河谷地，南面離捷克邊界30公里，離捷克首都布拉格150公里，北面離德國首都柏林200公里。人口約莫56萬（2020年）。係史上薩克森王國嘅首都。

西村知道 ，係日本嘅一個男配音員。

時興（fashion），又叫時尚、潮流，係特定時間興嘅起嘅美學表達，好多人會跟風，當中最常見嘅係講時興嘅衫，亦即係時裝。

係日本足球員，司職守門員，效力過甲府風林。

佐治·歌舒詠（；；本名；），係美國鋼琴家同作曲家。

《天煞地球反擊戰：復甦紀元》（，英文：Independence Day: Resurgence）係套喺2016年上畫嘅美國科幻片，主角係里安咸士禾夫。

ค係泰文字母嘅44個輔音入面嘅第4個。

中山大學附屬腫瘤醫院；第個名係中山大學腫瘤防治中心；佢係中國廣東省廣州市嘅一間中國內地規模最大、學術力量比較犀利嘅一間有醫療、教學、科研、預防喺埋一齊嘅腫瘤學醫、教、研基地嘅三甲醫院，喺越秀區東風東路入面，伍漢持墓嘅東邊隔籬。之前嗌過華南腫瘤醫院嘅名；呢間醫院喺1964年3月1號開始創辦史成立初期喺1948年，嗰時有位嗌謝志光嘅教授，喺學業界入面出嗮名。雖然話佢俾人話派去北京嗰度做，但係佢唔諗住去，而喺嚟咗嶺南大學（而家嘅中山大學），佢之所以嚟咗嗰邊係因為嗰度重多啲要X光診斷同放射治療嘅技術；嗰時佢很快關注咗比較得人驚嘅腫瘤問題，因為嗰時醫療條件非常之落後。後嚟嗰時嘅中山醫學院院長——柯麟也，都諗住搞間腫瘤醫院嘅。點知到咗1961年，嗰時謝志光教授就向廣東省委話諗住喺廣東嗰度搞間腫瘤醫院，點知俾嗰時中共廣東省委書記——陶鑄都支持咗呢項決議，因為嗰時成個華南地區都冇間腫瘤專科醫院，而中山醫就多咗咁多好出名嘅專家同教授，所以應該要擴大中山醫嘅服務範圍嚟畀多啲人民方便嚟用。就喺1964年3月1號，華南腫瘤醫院正式成立華南腫瘤醫院時期喺醫院成立咗3日之後，中國內地比較出名嘅病理學家、教育部學部委員——梁伯強教授搞出咗提議話要成立間腫瘤研究所，結果俾衛生部發文話批准咗。就係噉，華南腫瘤醫院同中山醫腫瘤研究所就行咗同癌症一齊抗爭嘅艱辛征程。而間醫院喺1966年嗰陣改咗名嗌「中山醫學院附屬腫瘤醫院」中山醫學院附屬腫瘤醫院時期到咗1970年，呢間醫院又喺中山同江門四會呢兩度成立咗腫瘤防治研究現場基地，嗰時院、所職工重分期分批到鄉下搞腫瘤流行病嘅科普同防治，重第一次畫咗廣東省鼻咽癌嘅分佈地圖出嚟；甚至喺1972年，廣東省衛生廳重喺間醫院入面整咗廣東省腫瘤防治辦公室嚟畀間醫院嚟帶頭負責搞廣東省入面嘅腫瘤防治工作；甚至時隔1年（1973年），間醫院重研究咗華南地區五個省份（廣東、廣西、湖南、江西、福建）喺三年入面，因腫瘤而死亡嘅調查回顧，基本搞清楚點解鼻咽癌會咁流行嘅嘢……甚至喺改革開放初期，間醫院就用咗華南地區嘅發展優勢，搞咗開港澳臺同華僑門診；重厝鬼佬銀紙嚟買進口設備；甚至重辦咗《癌症》雜誌、成立咗廣東省防癌協會同埋辦咗傳播腫瘤防治科普知識嘅《防癌報》。喺嗰時，由於對外嘅學術交流非常之活躍，重同WHO搞咗癌症研究合作關係；甚至重幫醫院贏低咗全中國第一個國家新藥臨床試驗研究基地嘅堅實基礎。到咗1985年，呢間醫院重改咗名嗌「中山醫科大學附屬腫瘤醫院」中山醫科大學附屬腫瘤醫院時期醫院同研究所嘅合併到咗1987年，華南腫瘤醫院同中山醫腫瘤研究所一齊合併咗，變成而家嘅中山醫科大學腫瘤防治中心。喺佢哋合併咗之後嘅11年（1998年），間醫院喺研究癌病嘅基础同臨床研究方面，都發展到新嘅階段兩院合作時期喺1994年9月，呢間醫院變咗廣東省第一間「三甲」嘅專科醫院嘅同時，甚至喺1998年，醫院嘅基礎同臨床研究一齊向癌症發起新嘅衝擊踏入21世紀到咗2001年10月，由於中山大學同中山醫科大學合併咗，呢間醫院又改咗名嗌「中山大學腫瘤防治中心」，甚至喺2002年起咗棟雙塔式嘅現代化醫療科研大樓嚟繼續發動新嘅使命，喺2004年重批准咗搞華南腫瘤學國家重點實驗室。而2006年，醫院甚至面向國際化，定咗佢哋嘅目標、定位同發展嘅戰略發現伍漢持墓喺2010年，呢間醫院嘅施工隊準備擴建間醫院嗰陣，喺工地入面發現咗伍漢持嘅墓葬同骨灰甇，後嚟呢單嘢俾廣州市政府關注，甚至重開咗區域嚟保護，結果喺2012年，醫院將伍漢持嘅骨灰甇放埋咗喺佢嘅墓葬度，甚至重整咗紀念佢嘅墓葬出嚟。

十間係香港扯旗山山頂一捺豪宅，響山頂道81至95號，1949年起好。

Villebois-Lavalette係法國嘅一個市鎮，位置喺沙藍特。

吳良好，人稱「西裝大王」，香港企業家，中國人民政治協商會議全國委員會香港地區委員、全國政協常委、香港福建社團聯會榮譽主席，天成國際（前身「金威集團」，）榮譽主席（由2015年6月29號，職務屬榮譽性質，冇執行職能）。之前亦做過天成國際嘅非執行董事、執行董事同主席政治立場吳良好作為親中陣營人士，除咗係全國政協常委之外，平日亦不時發表一啲親中言論。例如，喺2021年3月，北京全國政協未經香港人、泛民主派同意或者事先諮詢，審議（之後通過）311決定大幅度削減立法會直選議席數目同比例，同時設立政治審查制度嘅時候，佢就曾經發言，聲稱《香港國家安全法》通過當日，有唔少人走上街頭高舉五星紅旗、流淚慶祝，又話年初二喺車公廟求嘅籤，都比唔上國安法呢支上上籤，仲話愛國就一定要愛中國共產黨。不過，《明報》當日嘅報道，就翻查《國安法》通過之後第二日，唔少香港泛民主派支持者喺警方反對遊行下仍然上街示威，以「反對國安惡法，堅持五大訴求」為主題選舉經歷喺2021年9月，佢成為香港特别行政區選舉委員會委員（港區全國政協委員）。2022年，佢喺李家超無提政綱嘅情況下，有份提名李家超參與2022年香港行政長官選舉。

，又嗌防爆罐或防爆桶，係種專門用嚟裝帶有易燃易爆嘅物品嘅儲存罐。佢可以防範或降低爆炸物或危險品發生爆炸或洩漏時，對爆炸或洩漏範圍及周邊啲人同事物造成損傷佢按類型可以分成桶形同波形兩種。多數喺機場、火車站、關卡、海關、地下鐵、博物館、法院、領事館、喺辦緊大型賽事時嘅體育館、會展中心、港口呢啲防爆場所用到。

查爾斯-華倫汀·阿坎（，）係法國猶太裔嘅作曲家同鋼琴家。佢係音樂天才，6 歲就入咗巴黎國立高等音樂舞蹈學院。佢一世人作過好多首鋼琴曲作品，而且係史上第一位將猶太旋律融入雅樂嘅作曲家。

分生組織（英文：Meristem）係指植物入面有分裂同分化能力嘅細胞。

卡拉華佐（Caravaggio，），係意大利畫家，畫風自成一派，叫卡拉華佐主義，開創咗巴洛克時期。

石岡區係臺灣臺中嘅一個市轄區。

Belle Vie en Auge係法國嘅一個市鎮，位置喺卡爾華多斯。